पैसिव स्मोकिंग से बचें, नवजात बच्चे की जान को खतरा
World No Tobacco Day 2023 Special Story - Understanding the Dangers of Passive Smoking and its Impact on Smokers, Pregnant Women, and Asthma Patients मैं प्रेग्रेंट हूं, मेरे पति दिन में 6-7 सिगरेट पीते हैं इससे मेरे होने वाले बच्चे पर क्या असर होगा?
स्मोकिंग का ट्रेंड और चस्का लोगों को इस कदर है कि अब तो ऑफिस, हॉस्पिटल, मॉल में स्मोकिंग जोन या स्मोकर्स केबिन बन गए हैं।
स्मोकिंग जोन का बनना भी लाजमी है। इससे कम से कम पैसिव स्मोकिंग का खतरा तो कम हो जाएगा।
लेकिन लोग मानते कहां हैं, जहां मन किया, बस निकाली सिगरेट और फूंकने लगे।
WHO के मुताबिक तंबाकू से हर साल करीब 80 लाख लोगों की मौत होती है, इसमें से 12 लाख लोग पैसिव स्मोकिंग कर तंबाकू का कंजप्शन करने वाले हैं।
आज 31 मई को वर्ल्ड नो टोबैको डे पर जानेंगे कि पैसिव स्मोकिंग क्या होती है और ये हेल्थ के लिए कितना डेंजरस है।
एक्सपर्ट: डॉ. राजीव गुप्ता, डायरेक्टर, इंटरनल मेडिसिन, सी.के. बिड़ला हॉस्पिटल, दिल्ली।
सवाल: ये पैसिव स्मोकिंग क्या होती है?
जवाब: अगर कोई व्यक्ति टोबैको प्रोडक्ट से स्मोकिंग करता है, उसे तो इससे नुकसान होना ही है, लेकिन उसके साथ या आसपास खड़ा व्यक्ति भी उस धुएं को अपनी सांस के साथ लंग्स में ले रहा होता है। उसे भी इससे उतना ही नुकसान होता है। इसे ही पैसिव स्मोकिंग या सेकेंड हैंड स्मोकिंग कहते हैं।
सवाल: क्या पैसिव स्मोकिंग भी उतनी ही डेंजरस है जितनी स्मोकिंग होती है?
जवाब: हां बिल्कुल। इसके भी वही नुकसान हैं जोकि स्मोकिंग करने वाले को होते हैं। इससे कई बीमारियां हो सकती हैं।
सवाल: अच्छा तो पैसिव स्मोकिंग से कौन सी बीमारियों के होने का खतरा होता है?
जवाब: इससे लोअर रेस्पिरेटरी ट्रैक्ट इंफेक्शन और लंग्स से रिलेटेड बीमारियों के होने का रिस्क रहता है। नीचे लगे क्रिएटिव से समझते हैं…
ग्राफिक को पढ़ें और शेयर करें।
सवाल: किन लोगों को पैसिव स्मोकिंग से ज्यादा खतरा रहता है?
जवाब: क्रिएटिव से समझते हैं।
सवाल: मैं प्रेग्रेंट हूं, मेरे पति दिन में 6-7 सिगरेट पीते हैं इससे मेरे होने वाले बच्चे पर क्या असर होगा?
जवाब: पैसिव स्मोकिंग से प्रेग्नेंट महिला के साथ गर्भ में पल रहे बच्चे को भी नुकसान पहुंचता है। गर्भ में बच्चे के लंग्स डेवलेप होते हैं और उनके सांस लेने की स्पीड भी तेज होती है।
जिससे जब बच्चे का जन्म होता है तो लंग फंक्‍शन और ब्रेन डेवलपमेंट में गड़बड़ी की वजह से वे बार बार बीमार पड़ सकते हैं। यह कई बार सडन इन्फैंट डैथ सिंड्रोम का कारण बन सकता है। इसमें पैदा हुए बच्चों की एक साल के अंदर बिना किसी कारण मौत हो सकती है।
सवाल: मेरे घर में छोटे बच्चे हैं उन पर पैसिव स्मोकिंग का क्या कोई असर होगा?
जवाब: बच्चों में बड़ों के मुकाबले पैसिव स्मोकिंग का असर ज्यादा होता है। क्योंकि बच्चे बड़ों की तुलना में सांस ज्यादा तेजी से लेते हैं।
इससे बच्चों का इम्यून सिस्टम कमजोर हो जाता है। सुनने की क्षमता कम हो जाती है, वे बहरे भी हो सकते हैं।
इसके अलावा भी छोटे बच्चों को कई परेशानियां हो सकती हैं।
WHO के मुताबिक पैसिव स्मोकिंग से दुनिया भर में हर साल 65 हजार बच्चों की मौत होती है।
सवाल: अच्छा तो जो महिलाएं प्रेग्नेंट नहीं हैं उन्हें पैसिव स्मोकिंग से नुकसान नहीं होता है?
जवाब: ऐसा बिल्कुल नहीं है। इससे महिलाओं को बेबी कंसीव करने में काफी परेशानी हो जाती है।
टोबैको कंट्रोल जर्नल की रिसर्च के मुताबिक पैसिव स्‍मोकिंग से इफेक्ट हुई महिलाओं को प्रेग्नेंट होने यानी गर्भधारण करने में प्रॉब्लम हो सकती है। उनके एग काउंट में भी कमी आ सकती है। 50 साल की उम्र से पहले मेनोपॉज हो सकता है।
सेकंडहैंड स्‍मोक एक्‍सपोजर से ब्रेस्‍ट एवं सर्वाइकल कैंसर का खतरा भी काफी ज्यादा बढ़ जाता हैं।
सवाल: पैसिव स्मोकिंग से कैसे बचें?
जवाब: WHO के अनुसार ”हर व्‍यक्ति को तंबाकू-मुक्‍त स्‍वच्‍छ हवा” मिलनी चाहिए।
पैसिव स्मोकिंग से बचने के लिए इन पॉइंट्स को ध्यान में रखें…
स्मोकर्स से दूर रहें
स्मोकिंग एरिया में न जाएं 
सवाल: पैसिव स्मोकिंग से अपनों को बचाने के लिए स्मोकिंग कैसे छोड़ें?
जवाब: नीचे बताई गई टिप्स से आप खुद को स्मोकिंग से और अपनों को पैसिव स्मोकिंग से बचा सकते हैं।
सवाल: कई लोग स्मोकिंग छोड़ने के लिए वैपिंग यूज करते हैं, ये करना सही है क्या?
जवाब: वैपिंग यानी ई-सिगरेट। नहीं सिगरेट की तरह ये भी हार्मफुल होती है। इलेक्टॉनिक सिगरेट में पानी में घुले हुए निकोटीन की भाप को लिया जाता है।
डॉक्टर्स के मुताबिक अगर आप ई-सिगरेट का यूज नॉर्मल सिगरेट की तरह ही कर रहे हैं, तो आपकी हालत में कोई सुधार नहीं होगा। बल्कि परेशानी और बढ़ जाएगी।
अब जरूरत की कुछ और खबरें पढ़िए...
1.स्ट्रेस से लगातार झड़ रहे बाल: 5 विटामिन दूर करेंगे परेशानी, खारे पानी से बालों को बचाने का तरीका
2.फिजिकल रिलेशन न बनाना मानसिक क्रूरता:8 वजहों पर पति-पत्नी को मिल सकता है एकतरफा तलाक
